Opozicio (astronomio)

En astronomio, (kaj astrologio) la opozicio de du ĉielaj korpoj
signifas, ke viditaj elde tria (ĝenerale, elde Tero) ili aperas en du diametre kontraŭaj
punktoj de la ĉiela sfero. Du astroj estas en opozicioj kiam iliaj rektascensioj
diferas de 12 horoj, aŭ kiam iliaj ekliptikaj longitudoj
diferas de 180°

Plej ĝenerale, oni rigardas la opozicioj de unu astro (planedo, kometo, stelo
kun Suno. Astro estas en la opozicio kiam ĝia rektascensio diferas de 12 horoj
de tiu de Suno; la astro pasas al ĝia kulmino je
suna noktomezo. Se temas pri objekto proksima de la ekliptiko, tio
signifas ke Suno, Tero kaj la objekto (en ĉi-tiu ordo) estas laŭliniitaj, tie
estas en sizigio.

Koncerne planedon, la opozicio estas plej taŭga momento por observi ĝin ĉar:
 Ĝi restas videbla dum tutan nokton, ĝi leviĝas je la sunsubiro kaj kuŝiĝas je la sunleviĝo
 Ĝia disko aperas tute prilumita de la Suno
 Ĝi estas tiam plej proksima de Tero. Tio estas ĉefe vera por MarsoMalgranda notico pri la opozicioj de Marso , , kies distanco de Tero varias inter la opozicio (0,4 al 0,7 AU) kaj la konjunkcio (2,4 al 2,7 AU)Pro la granda discentreco de
la marsa orbito, la distanco Tero - Marso grande varias de unu opozicio al la alia..

En la sunsistemo, nur la superaj planedoj, tio estas, kies orbitoj estas eksteraj al la tera orbito, povas esti en opozicio kun Suno: tio estas Marso, Jupitero, Saturno, Neptuno,
asteroidoj (notinde 4 Vesta, foje videbla per nuda okulo je sia opozicioLa mistera planedo Vesta en opozicio ),
kaj nanoplanedoj (Cereso, Plutono...)

La opozicio de Luno estas komune dirata "plenluno", kaj perfekta laŭliniiĝo Suno - Tero - Luno estigas lunan eklipson

Opozicio estas signata per la astronomia simbolo : 32px

 Vidu ankaŭ 
Konjunkcio (astronomio)

 Notoj kaj referencoj 


 Eksteraj ligiloj 

  Opozicio, difino (el "Ciel des Hommes")

Kategorio:Astronomiaj eventoj